
Ministru kabineta rīkojums Nr. 413
Rīgā 2025. gada 15. jūlijā (prot. Nr. 28 31. §)
Par zemes vienības piekritību valstij un tās nostiprināšanu zemesgrāmatā uz valsts vārda Zemkopības ministrijas personā
· 1. Saskaņā ar Zemes pārvaldības likuma 17. panta sesto daļu un pārejas noteikumu 11. punktu, likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 3. panta otrās daļas 4. punktu un 8. panta ceturto daļu un Meža likuma 44. panta pirmo un otro daļu saglabāt valsts īpašumā un nodot Zemkopības ministrijas valdījumā nekustamo īpašumu (nekustamā īpašuma kadastra Nr. 5496 007 0012)  –  zemes vienību (zemes vienības kadastra apzīmējums 5496 007 0012) 1,06 ha platībā – Zaļenieku pagastā, Jelgavas novadā, kas nepieciešams valsts meža zemes pārvaldīšanai, apsaimniekošanai un aizsardzībai.
· 2. Pēc šā rīkojuma 1. punktā  minētās zemes vienības kadastrālās uzmērīšanas platība var tikt precizēta.
· 3. Zemkopības ministrijai šā rīkojuma 1. punktā minēto nekustamo īpašumu normatīvajos aktos noteiktajā kārtībā ierakstīt zemesgrāmatā uz valsts vārda Zemkopības ministrijas personā.

